.bb

.bb, Բարբադոսի վերին մակարդակի ազգային դոմենն է։ Կառավարվում է Բարբադոսի նորարարությունների, գիտության և խելացի տեխնոլոգիաների նախարարության հեռահաղորդակցության բաժանմունքի կողմից:

 Պատմություն 
Առաջին անգամ գրանցվել է 1991 թվականի սեպտեմբերի 3-ին: Սկզբնական շրջանում կառավարվել է Պուերտո Ռիկոյի համալսարանի կողմից։

1996 թվականին Բարբադոսի կառավարությունը .bb-ն փոխանցել է կապի տեղական օպերատոր Cable & Wireless (BARTEL) Ltd.-ին։

2001 թվականին այդ երկրի կառավարության և Cable & Wireless (Bartel) Ltd.-ի ու վերջինիս քույր ընկերության՝ Cable & Wireless (BET) Ltd.-ի միջև ստորագրվեց փոխըմբռնման հուշագիր՝ «.bb» դոմեյնների կառավարումը շարունակելու համար, մինչև կառավարությունն ընտրեր մեկ այլ օպերատոր։

2007 թվականի նոյեմբերին .bb-ն փոխանցվեց Բարբադոսի կառավարության վերոնշյալ նախարարության հեռահաղորդակցության բաժանմունքին։

 Գրանցումը 
Կառավարությունը վարում է դոմեյնը կիսասահմանափակ կարգավիճակում պահպելու քաղաքականություն։ 

Դոմեյնների հետ կապված իրավական հարցերը լուծում է կառավարության կորպորատիվ գործերի և մտավոր սեփականության գրասենյակի (CAIPO) ստորաբաժանումը։ Դոմեյնային անուններ կարելի է գրանցել երկրորդ և երրորդ մակարդակներում: Դիմել կարող են Բարբադոսի բնակիչ հանդիսացող քաղաքացիները և այդ երկրում գրանցված կազմակերպությունները:

Ներկայումս .bb անվանատարածքը թույլ չի տալիս առևտրային լիցենզիաներ տրամադրել Բարբադոսի հետ որևէ կապ չունեցող կազմակերպություններին։ «.bb» դոմեյն գրանցել ցանկացողները  պարտավոր են լրացնել TU052 ձևը և ուղարկել հեռահաղորդակցության բաժանմունք՝ քննության առնելու և հավանության արժանացնելու համար։

Բարբադոսի վերին մակարդակի հիմնական, ինչպես նաև երկրորդ և երրորդ մակարդակի բոլոր դոմեյնների տարեկան վարձավճարը կազմում է բարբադոսյան $120 դոլար։

 Երկրորդ մակարդակի դոմեյններ 
+ԴոմեյնըՕգտատերերը.co.bbընդհանուր օգտագործում (հիմնականում առևտրային կազմակերպություններ).com.bbառևտրային կազմակերպություններ.net.bbցանցային մատակարարներ.org.bbընդհանուր օգտագործում (հիմնականում ոչ առևտրային կազմակերպություններ).gov.bbկառավարական հիմնարկություններ ու կազմակերպություններ.edu.bbկրթական կազմակերպություններ.info.bbընդհանուր օգտագործում.store.bb.tv.bb.biz.bb

 Ծանոթագրություններ 

 Արտաքին հղումներ 
 IANA .bb whois տեղեկություն

 Redelegation of the .BB Top-Level Domain November 2007
 The Ministry of Innovations, Science and Smart Technologies (MIST)
 Whois search tool for registered .bb ccTLDs

bb

sv:Toppdomän#B